valstybinės teritorijų planavimo ir statybos inspekcijos

prie aplinkos ministerijos viršininkas

ĮSAKYMAS

DĖL VALSTYBINĖS TERITORIJŲ PLANAVIMO IR STATYBOS INSPEKCIJOS

PRIE APLINKOS MINISTERIJOS VIRŠININKO 2011 M. LAPKRIČIO 10 D. ĮSAKYMO NR. 1V-194 „DĖL ASMENŲ KONSULTAVIMO VALSTYBINĖJE TERITORIJŲ PLANAVIMO IR STATYBOS INSPEKCIJOJE PRIE APLINKOS MINISTERIJOS TAISYKLIŲ PATVIRTINIMO“ PAKEITIMO

2019 m. gruodžio 31 d. Nr. 1V-218

Vilnius

Vadovaudamasis Valstybinės teritorijų planavimo ir statybos inspekcijos prie Aplinkos ministerijos nuostatų, patvirtintų Lietuvos Respublikos aplinkos ministro 2003 m. liepos 9 d. įsakymu Nr. 349 „Dėl Valstybinės teritorijų planavimo ir statybos inspekcijos prie Aplinkos ministerijos nuostatų patvirtinimo“, 19.1 ir 19.15 papunkčiais, 23 punktu:

1. P a k e i č i u Asmenų konsultavimo Valstybinėje teritorijų planavimo ir statybos inspekcijoje prie Aplinkos ministerijos taisykles, patvirtintas Valstybinės teritorijų planavimo ir statybos inspekcijos prie Aplinkos ministerijos viršininko 2011 m. lapkričio 10 d. įsakymu Nr. 1V-194 „Dėl Asmenų konsultavimo Valstybinėje teritorijų planavimo ir statybos inspekcijoje prie Aplinkos ministerijos taisyklių patvirtinimo“:

1.1. Pakeičiu 2 punktą ir jį išdėstau taip:

„2. Taisyklės parengtos vadovaujantis Lietuvos Respublikos viešojo administravimo įstatymo 363 straipsniu, Lietuvos Respublikos Vyriausybės 2010 m. gegužės 4 d. nutarimu Nr. 511 „Dėl institucijų atliekamų priežiūros funkcijų optimizavimo“, Prašymų ir skundų nagrinėjimo ir asmenų aptarnavimo viešojo administravimo subjektuose taisyklėmis, patvirtintomis Lietuvos Respublikos Vyriausybės 2007 m. rugpjūčio 22 d. nutarimu Nr. 875 „Dėl Prašymų ir skundų nagrinėjimo ir asmenų aptarnavimo viešojo administravimo subjektuose taisyklių patvirtinimo“, ir Asmenų prašymų, skundų nagrinėjimo ir asmenų aptarnavimo Valstybinėje teritorijų planavimo ir statybos inspekcijoje prie Aplinkos ministerijos taisyklėmis, patvirtintomis Inspekcijos viršininko 2014 m. sausio 8 d. įsakymu Nr. 1V-5 „Dėl Asmenų prašymų, skundų nagrinėjimo ir asmenų aptarnavimo Valstybinėje teritorijų planavimo ir statybos inspekcijoje prie Aplinkos ministerijos taisyklių patvirtinimo“, (toliau – Asmenų aptarnavimo taisyklės).“

1.2. Papildau 31 papunkčiu ir jį išdėstau taip:

„31. Verslo naujokai apie konsultacijų teikimo būdus informuojami el. paštu per Lietuvos Respublikos statybos leidimų ir statybos valstybinės priežiūros informacinę sistemą „Infostatyba“ (toliau – IS „Infostatyba“). Kartu su pranešimu pateikiama nuoroda į deklaraciją dėl pirmųjų verslo metų.“

1.3. Papildau 41 papunkčiu ir jį išdėstau taip:

„41. Verslo naujoko sąvoka pateikiama Statybos ir ūkio subjektų veiklos patikrinimo tvarkos apraše, patvirtintame Inspekcijos viršininko 2012 m. kovo 29 d. įsakymu Nr. 1V-53 „Dėl Statybos ir ūkio subjektų veiklos patikrinimo tvarkos aprašo patvirtinimo“.“

1.4. Pakeičiu 7 punktą ir jį išdėstau taip:

„7. Inspekcijos valstybės tarnautojas ar darbuotojas, dirbantis pagal darbo sutartį, (toliau – darbuotojas) tarnybiniu el. paštu gavęs paklausimą, persiunčia jį el. paštu info@vtpsi.lt. Inspekcijos darbuotojas, atsakingas už el. pašto dėžutės info@vtpsi.lt administravimą, tokius dokumentus užregistruoja Inspekcijos viršininko nustatyta tvarka. Darbuotojo atsakymui į nustatyta tvarka neužregistruotą paklausimą konsultacijos statusas nesuteikiamas.“

1.5. Pakeičiu 15 punktą ir jį išdėstau taip:

„15. Rašytines konsultacijas rengia ir asmens nurodytu el. paštu teikia Konsultavimo skyriaus darbuotojai, atsakymų į paklausimus projektus suderinę su šio skyriaus vedėju ar jo paskirtu kitu Konsultavimo skyriaus darbuotoju ir, jei reikia, su kitais Inspekcijos administracijos padaliniais.“

1.6. Pakeičiu 36 punktą ir jį išdėstau taip:

„36. Viešąsias konsultacijas (išskyrus teisės aktų sąrašą) rengia ir Inspekcijos interneto svetainėje skelbia paskirti Konsultavimo skyriaus darbuotojai pagal priskirtas užduotis.“

1.7. Pakeičiu 37.1 papunktį ir jį išdėstau taip:

„37.1.	patvirtintos rašytinės konsultacijos Taisyklių 1 priede pateiktomis temomis, paskelbtos Inspekcijos interneto svetainėje;“

1.8. Pakeičiu 40 punktą ir jį išdėstau taip:

„40. Teisės aktų sąrašą ir jo pakeitimus rengia ir skelbia Veiklos gerinimo skyrius, vadovaudamasis Teisės aktų, reguliuojančių ūkio subjektų priežiūrą atliekančių institucijų veiklą ir įtvirtinančių atitinkamų priežiūros sričių reikalavimus, sąrašo rengimo ir skelbimo rekomendacijose, patvirtintose Lietuvos Respublikos teisingumo ministro 2010 m. lapkričio 10 d. įsakymu Nr. 1R-247 „Dėl Teisės aktų, reguliuojančių ūkio subjektų priežiūrą atliekančių institucijų veiklą ir įtvirtinančių atitinkamų priežiūros sričių reikalavimus, sąrašo rengimo ir skelbimo rekomendacijų patvirtinimo“, nustatyta tvarka.“

1.9. Pakeičiu 46 punktą ir jį išdėstau taip:

„46. Inspekcijos darbuotojas, atsakingas už el. pašto dėžutės info@vtpsi.lt administravimą, šią žinutę užregistruoja Inspekcijos viršininko nustatyta tvarka.“

2. N u s t a t a u, kad šio įsakymo 1.2-1.3 papunkčiai įsigalioja 2020 m. gegužės 1 d., o 1.1, 1.4-1.9 papunkčiai – 2020 m. sausio 6 d.

L. e. kanclerio pareigas,

pavaduojantis viršininką	Vytautas Ambrazas